Serchhip-III (Chhim Veng) leh New Serchhip North Village Council Draft Roll siam dawn,"1235/2024-2025 Dated Serchhip, the 19th July, 2024: Mizoram State Election Commission thupek leh The Mizoram (Election to Village Councils) Rules 2014 sawi angin, Serchhip-III (Chhim Veng) leh New Serchhip North Village Council Electoral Roll siam hna chu July nỉ 1, 2024 tehfunga hmangin neih tur a ni a. July ni 24, 2024 (Nilaini) hian Draft Electoral Roll tar chhuah a ni ang a. Draft Electoral Roll chu Electoral Registration Officer (ERO) 26-Serchhip (ST) AC, Assistant Electoral Registration Officer (AERO) 26-Serchhip (ST) AC leh Village Level Officer (VLO) te leh DC Office (Election Branch) ah te en theih a ni ang. Draft Roll tarchhuah ni atangin inthun thar, paih tur emaw siamthat tur emaw a awm a nih chuan Form 3, 4 leh 5 hmanga dil tur a ni a. Dilna hi Serchhip - III (Chhim Veng) leh New Serchhip North VLO hnen atangin lakchhuah theih a ni ang. Chung dilna te chu ni 25.07.2024-31.07.2024 chhungin VLO te hnenah thehluh leh tur a ni.",Dated: 19 th Jul 24 5:49 PM,https://dipr.mizoram.gov.in/post/serchhip-iii-chhim-veng-leh-new-serchhip-north-village-council-draft-roll-siam-dawn